
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés
Védőnői állás betöltésére vonatkozó pályázat kiírására

Martfű Város Önkormányzata Képviselő-testületének 

2014. április 30-i ülésére

Előkészítette: Herczegné Horváth Eszter irodavezető

Véleményező: Pénzügyi, Ügyrendi és Városfejlesztési Bizottság,



Egészségügyi, Foglalkoztatási és Szociális Bizottság
Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!

A Martfűi Védőnői Szolgálat működéséhez biztosított személyi feltételekben bekövetkezett változás szükségessé teszi védőnői állás meghírdetését az I. számú védőnői szolgálat feladatainak ellátására. 
Az I. számú Védőnői körzet feladatait 2014. augusztus 30-ig Molnár Györgyné látja el, aki 40 éves szolgálati idő letöltését követően nyugdíjba vonul 2014 augusztus 30-án. 
A II. számú védőnői körzet feladatellátását végző védőnő, Gálné Balasi Zsuzsanna szülési szabadságra megy, 2014. május 19-től időarányos szabadságát tölti, ez idő alatt Molnár Györgyné végzi a körzet helyettesítését 2014. augusztus 30-ig. A tartós helyettesítésnek minősülő távollét ideje alatti helyettesítést bejelentettük mind a működést engedélyező, mind pedig a finanszírozó szerv felé. 
Gyakorlatilag 2014. augusztus 31-től a III. számú védőnői körzet ellátása biztosított, ahol Dávid Tünde végzi a védőnői feladatot.

A megüresedett állásra pályázat kiírása a közalkalmazottak jogállásáról szóló 1992. évi XXXIII. törvény 20/A §-a alapján  szükséges. 

A pályázat meghírdetése a KÖZIGÁLLÁS-on történik, valamint egyidejűleg a martfűi honlapon is közzétesszük. A pályázat szövegét az előterjesztés melléklete tartalmazza. 
Amennyiben a meghírdetett állásra jelentkezik pályázó, és megfelel a pályázati kiírásnak, megoldódik az I. számú körzet ellátása. Gálné Balasi Zsuzsanna előreláthatólag a gyermeke születését követően egy évig veszi igénybe a gyermekgondozási segélyt. Ez alatt az idő alatt a körzete faladatellátását a Dávid Tünde és az I. számú körzet  feladatellátását végző nyertes pályázó végezné tartós helyettesítésben. 
Javaslom a védőnői állás betöltésére a  pályázati kiírás közzétételét.
Kérem a képviselő-testületet az előterjesztés  megtárgyalására és a határozati javaslatban foglaltak elfogadására.
Határozati javaslat

Martfű Város Önkormányzata Képviselő-testületének
 …/2014. (IV…) Ö. Határozata
Védőnői állás betöltésére vonatkozó pályázat kiírásáról
.

Martfű Város Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 20/A §-a alapján pályázatot hírdet a határozat mellékletét képező pályázati kiírásnak megfelelően a 2014. augusztus 31-től megüresedett I. számú védőnői szolgálat feladatainak ellátására. 

Felelős:Dr Kiss Edit polgármester

Határidő: 2014. május 15. 
Martfű, 2014. április 30. 
                                                                                                  Dr. Kiss Edit

                                                                                                   polgármester

Látta: Szász Éva
          jegyző

